Klumpfisken Anton fra Barcelona har fundet sig godt tilrette i sit nye hjem, Oceanariet.

Der er atter klumpfisk i det store akvarie på Nordsømuseet i Hirtshals. Anton, som den største er blevet døbt, stortrives og tager ivrigt føde til sig, når dykkerne fodrer i det store Oceanarie. - Den vejer nu ca. 20 kg, og med den appetit den har, kan man da godt forstille sig, at den i løbet af nogle år kan blive lige så stor som den klumpfisk vi havde tidligere - den vejede 290 kg, siger dykker Peter Gregersen i en pressemeddelelse. Lang køretur Mens Anton tilsyneladende ikke har nogle mén efter den lange køretur fra Barcelona for tre uger siden, virker hans mindre fætter knap så godt tilpas. - Den lille klumpfisk er mere tilbageholdende, og vi kan endnu ikke være helt sikre på om den overlever, fortæller Peter Gregersen.